Féile Idircheilteach Lorient

Is féile bhliantúil Cheilteach í Féile Idircheilteach Lorient (Briotáinis: Emvod Ar Gelted An Oriant; Breatnais: Gŵyl Ryng-Geltaidd An Oriant), atá suite i gcathair Lorient, sa Bhriotáin. Bhunaigh Polig Monjarret í sa bhliain 1971.

Bíonn an fhéile bhliantúil seo ar siúl i gcroílár na cathrach gach Lúnasa agus tá sí tiomnaithe do thraidisiúin chultúrtha na náisiún Ceilteach, ag cur béime ar cheol agus agus damhsa Ceilteach agus ag cur ealaíona eile san áireamh freisin, a leithéid agus péintéireacht, grianghrafadóireacht, drámaíocht, dealbhóireacht, ceardaíocht thraidisiúnta chomh maith le spórt agus gastranamaíocht.

Is as an mBriotáin, Éire, Albain, an Corn, an Bhreatain Bheag, Cumbria, Oileán Mhanann, Oileán Chléire, an Ghailís, an Astúir, an Acaid, agus an diaspóra Ceilteach ar fad.

Maidin Dé Domhnaigh bíonn Paráid Mhór na Náisiún Ceilteach ar siúl le breis agus 3,500 ceoltóir, amhránaí, píobaire agus damhsóir ó gach cearn den domhan Ceilteach ag spaisteoireacht trí shráideanna na cathrach i bhfeisteas náisiúnta.

Bíonn cluichí ceannais Chraobh Náisiúnta Bagadoù ar siúl sa Parc de Moustoir le linn an chéad deireadh seachtaine den fhéile. Chomh maith leis sin bíonn comórtais aonair ar siúl do phíobairí.

Bíonn máistir-ranganna ar siúl gach maidin. I measc na n-imeachtaí tráthnóna, bíonn ceolchoirmeacha ceoil tíre agus traidisiúnta agus taispeántais rince, ceolchoirmeacha ceolfhoirne, ceolchoirmeacha rac-cheoil agus "Nuits Magiques", taispeántais de bhannaí píb, damhsóirí, cóir agus tinte ealaíne.

I rith na féile bíonn an "Village Celtique" (fr) nó "Marc'had Etrekeltiek" (br) ar oscailt i lár na cathrach ag tairiscint bia, ceoil agus litríochta, éadaí agus ceardaíochta.

Ar an Satharn deiridh den fhéile bíonn ceoltóirí tíre agus rac-cheoltóirí ag casadh ag an gcuan iascaireachta don Nuit de Port de Pêche.

Bíonn go leor gníomhaíochta ar imeall na féile freisin, le ceoltóirí ag seinm saor in aisce i go leor beár agus tithe tábhairne na cathrach gach tráthnóna go dtí go déanach.

Tá lucht eagraithe na féile tar éis dul i mbun fiontair chomhchosúla le déanaí mar cheolchoirm na Féile Pádraig i bPáras na Fraince, a mheallann slua de 70,000 lucht féachana agus ceolchoirm Celtica i Nantes.

 Clár imeachtaí 
Tá príomhláithreacha na féile suite fud fad na cathrach, agus imeachtaí níos foirmiúla ar siúl ag an Palais des Congrès, Grand Théâtre nó Église Saint Louis. Bíonn na himeachtaí móra ar siúl ag an Parc du Moustoir (baile Chlub Peile Lorient a bhfuil suas le 10,000 lucht féachana in ann a bheith ann), sa Port de Pêche nó i marquees móra.

Tosaíonn an fhéile leis an  (fr) nó Kaoteriad (br), suipéar bia mara traidisiúnta na Briotáine, a bhíonn ar siúl i gceantar cuain Port de Pêche (fr) nó Porzh Pesketa (br) le rabhcáin mhara agus ceol mara traidisiúnta na Briotáine.

 Féach freisin 
 Tomás Mac Ruairí
 An Fhéile Idirnáisiúnta Pan Cheilteach

Naisc sheachtracha
Festival Interceltique Lorient

Tagairtí

Catagóir:Féilte Ceilteacha
Catagóir:Féilte ceoil
Catagóir:An Bhriotáin
Catagóir:Cultúr na hAlban
Catagóir:Cultúr na Breataine Bige
Catagóir:Cultúr na Briotáine
Catagóir:Cultúr Chorn na Breataine
Catagóir:Cultúr na hÉireann
Catagóir:Cultúr Oileán Mhanann
Catagóir:Ceol na hAlban
Catagóir:Ceol na Breataine Bige
Catagóir:Ceol na Briotáine
Catagóir:Ceol Chorn na Breataine
Catagóir:Ceol na hÉireann
Catagóir:Ceol Oileán Mhanann